Na temelju članka 25. Zakona o vodama („Narodne novine“, broj: 66/19), članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17 i 98/19) i članka 25. Statuta Grada Hvara („Službeni glasnik Grada Hvara“, broj: 3/18 i 10/18), Gradsko vijeće Grada Hvara na 39. sjednici održanoj dana 12.12.2019. godine, d o n o s i :

**ODLUKU**

**o kapitalnoj pomoći za građenje građevina za javnu odvodnju na području Grada Hvara**

**za 2020. g.**

**OPĆE ODREDBE**

Članak 1.

Ovom Odlukom određuje se iznosi i namjena kapitalne pomoći potrebne za građenje **građevina za javnu odvodnju** – kanali za prikupljanje i odvodnju komunalnih otpadnih voda, kolektori, crpne stanice, uređaji za pročišćavanje otpadnih voda, građevine i oprema za gospodarenje otpadnim muljem nastalim u postupku pročišćavanja otpadnih voda, lagune, ispusti u prijamnik i druge građevine pripadajuće ovim građevinama, uključujući sekundarnu mrežu kanala komunalnih vodnih građevina na području Grada Hvara za razdoblje od 01. siječnja do 31. prosinca 2020. g.

Članak 2.

Financiranje građenja vrši se putem kapitalnih pomoći iz proračuna Grada Hvara prema Odvodnji Hvar d.o.o. – pružatelju usluga javne odvodnje na području Grada Hvara.

**PROGRAM IZGRADNJE I PREDVIĐENA SREDSTVA**

Članak 3.

**Program građenja građevina javne odvodnje – kapitalna pomoć Odvodnji Hvar d.o.o.:**

|  |  |  |
| --- | --- | --- |
| 1 | Izgradnja fekalne kanalizacije od područja Ograde u gradu Hvaru do mora - 3. faza | 1.125.000,00 kn |
| 2 | Sanacija i rekonstrukcija objekata fekalne odvodnje Grada Hvara, Ul. Grge Antunovića, Ul. Ive Miličića, Ul. Sv.Marak i druge lokacije) | 200.000,00 kn |
| 3 | Nadzori nad izgradnjom i rekonstrukcijom objekata odvodnje | 85.000,00 kn |
| 4 | Izrada tehničke dokumentacije za projekte izgradnje i rekonstrukcije objekata odvodnje | 200.000,00 kn |
|  | UKUPNO ( bez PDV-a ) | **1.610.000,00 kn** |

**ZAVRŠNE ODREDBE**

Članak 4.

Ova Odluka stupa na snagu osmog dana od dana objave u „Službenom glasniku Grada Hvara“, a primjenjuje se od 01. siječnja 2020. godine.

REPUBLIKA HRVATSKA

SPLITSKO-DALMATINSKA ŽUPANIJA

GRAD HVAR

Gradsko vijeće

KLASA: 363-01/19-01/136

URBROJ: 2128/01-02-19-02

Hvar, 12.12.2019.g.

Predsjednik Gradskog vijeća Grada Hvara:

Mag.iur. Jurica Miličić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_